TÁJÉKOZTATÓ 

A mezőgazdasági termelők által üzemeltetett gépjárművek útdíj fizetése alóli mentesülésének részletes szabályairól
A mezőgazdasági termelők által üzemeltetett gépjárművek útdíj fizetése alóli mentesülésének részletes szabályairól 2013. június 30-án jelent meg a Magyar Közlöny 111. számában a mezőgazdasági termelők által üzemeltetett gépjárművek útdíj fizetése alóli mentesülésének részletes szabályairól szóló 243/2013. (VI.30.) Korm. rendelet.

Az új jogszabály szerint a mezőgazdasági termelők az alábbi szabályok szerint mentesülhetnek az útdíj megfizetése alól.

A mentesítést a következők kérhetik:

a) őstermelő vagy az  az egyéni vállalkozó, akinek a  legutolsó lezárt évi eredmény kimutatása szerint árbevételének legalább 50%-a a rendelet 1. mellékletben felsorolt, önálló vállalkozók tevékenységi jegyzéke (ÖVTJ) szerinti kódoknak megfelelő mezőgazdasági tevékenységek legalább egyikének főtevékenységként való folytatásából származik,

A hivatkozott tevékenységek:

Önálló vállalkozók tevékenységi jegyzéke (ÖVTJ) szerinti mezőgazdasági tevékenységek

011101 Gabonaféle (kivéve: rizs), hüvelyes növény, olajos mag termesztése m.n.s.

011201 Rizstermesztés

011301 Zöldségféle, dinnye, gyökér-, gumós növény termesztése m.n.s.

b) jogi személy vagy jogi személyiség nélküli gazdasági társaság, egyéb állami gazdálkodó szerv, egyéni cég, szövetkezet, egyesülés, amely a  legutolsó lezárt évi beszámolója vagy az  egyszerűsített éves beszámolója szerinti konszolidált nettó árbevételének legalább 50%-a a  rendelet 2.  mellékletben felsorolt, Gazdasági Tevékenységek Egységes Ágazati Osztályozási Rendszere (TEÁOR) szerinti alább felsorolásra kerülő kódoknak megfelelő mezőgazdasági tevékenységek legalább egyikének főtevékenységként való folytatásából származik, 


0111 Gabonaféle (kivéve: rizs), hüvelyes növény, olajos mag termesztése
0112 Rizstermesztés
0113 Zöldségféle, dinnye, gyökér-, gumós növény termesztése
vagy

c) szövetkezet vagy korlátolt felelősségű társaság, amelyet az  agrárpolitikáért felelős miniszter külön jogszabály alapján termelői csoportként vagy termelői szervezetként elismert és a fent már említett 1. vagy 2. mellékletben meghatározott tevékenységet végzi.
A  kérelmező a  székhely vagy lakóhely szerinti települési önkormányzat jegyzőjétől kérelmezheti az  autópályák kivételével, zöldségek, dinnye, gabonafélék, olajos magvak termények közül a  kérelemben meghatározott termény szállítására vonatkozó, a  jegyző illetékességi területén található vagy azon kívül eső, a  kérelmező székhelye vagy lakóhelye és a használatában álló termőföld, tanya vagy telephely közötti útdíjköteles elemi útszakaszra vonatkozó – július 1-je és november 30-a között – a kérelemben meghatározott termény betakarításának időtartamáig, de legfeljebb 30 napig érvényes, díjmentes – viszonylati jegy váltására jogosító hatósági bizonyítvány kiadását.

A  jegyző által kiállított hatósági bizonyítvány az  abban meghatározott termény betakarításának – a  hatósági bizonyítvány szerint megállapított – időtartamáig érvényes.
A hatósági bizonyítvány kiállítása iránti eljárás illetékmentes.

A kérelem benyújtására nyomtatványt készítettünk, amelyet honlapunkról letölthetnek, illetve kérésre a polgármesteri hivatalban tudjuk rendelkezésükre bocsátani.

A jogszabály szerint a kérelmező felelős a kérelemben meghatározott adatok valódiságáért.
A hatósági bizonyítványt a jegyző a kérelem beérkezésétől számított 3 napon belül, 2 példányban állítja ki.
A jegyző által kiállított hatósági bizonyítvánnyal az  egyetemes útdíj szolgáltató a  hatósági bizonyítványban megjelölt útdíj köteles elemi útszakaszokra díjmentes viszonylati jegyet állít ki a kérelmező részére.
Tájékoztatjuk Önöket, hogy a Dunavecsei Polgármesteri Hivatalban a viszonylati jegyek kiállításához szükséges hatósági bizonyítványokkal kapcsolatban dr. Tarnai Kitti aljegyzőt kereshetik a Polgármesteri Hivatal fsz. 1. számú szobájában.
